เตียวเอ๊ก

เตียวเอ๊ก (เสียชีวิต 3 มีนาคม ค.ศ. 264) มีชื่อในภาษาจีนกลางว่า จาง อี้ () ชื่อรอง ปั๋วกง () เป็นขุนพลและขุนนางของรัฐจ๊กก๊กในยุคสามก๊กของจีน เตียวเอ๊กเกิดในช่วงปลายยุคราชวงศ์ฮั่นตะวันออก เป็นทายาทรุ่นที่ 10 ของเตียวเหลียง เตียวเอ๊กเริ่มรับราชการเป็นผู้ช่วยอาลักษณ์ภายใต้ขุนศึกเล่าปี่ผู้ก่อตั้งจ๊กก๊กในภายหลัง และค่อย ๆ ไต่เต้าขึ้นสู้ตำแหน่งนายอำเภอและเจ้าเมือง ในช่วงต้นคริสต์ทศวรรษ 230 เตียวเอ๊กรับราชการเป็นแม่ทัพภูมิภาคทำหน้าที่รักษาความสงบของเมืองตอนใต้ของจ๊กก๊ก ในปี ค.ศ. 234 เตียวเอ๊กนำทัพหน้าจ๊กก๊กในยุทธการที่ทุ่งราบอู่จ้างในการรบกับวุยก๊กที่เป็นรัฐอริของจ๊กก๊ก ในช่วงเวลาตั้งแต่ ค.ศ. 238 ถึง ค.ศ. 259 เตียวเอ๊กค่อย ๆ ไต่เต้าขึ้นมาจนมีตำแหน่งสูงสุดเป็นหนึ่งในขุนพลชั้นนำของจ๊กก๊ก ในช่วงเวลานี้ แม้ว่าเตียวเอ๊กจะคัดค้านแนวทางแข็งกร้าวของเกียงอุยขุนพลจ๊กก๊กที่มีต่อวุยก๊ก แต่เตียวเอ๊กก็ยังคงติดตามเกียงในการรบกับวุยก๊กหลายครั้ง ในปี ค.ศ. 263 เตียวเอ๊กยอมจำนนต่อทัพวุยก๊กพร้อมด้วยเล่าเสี้ยนจักรพรรดิจ๊กก๊กเมื่อวุยก๊กบุกจ๊กก๊กครั้งใหญ่ ในปีถัดมา เตียวเอ๊กถูกสังหารโดยกลุ่มผู้ก่อการกำเริบที่ต่อต้านการก่อกบฏของจงโฮยขุนพลวุยก๊ก เตียวเอ๊กร่วมด้วยเลียวฮัวและจองอี้เป็นหนึ่งในข้าราชการเพียงไม่กี่คนที่รับราชการกับรัฐจ๊กก๊กตั้งแต่เริ่มก่อตั้งจนล่มสลาย

 ดูเพิ่ม 
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรณานุกรม 
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
 ฉาง ฉฺวี ( ศตวรรษที่ 4). หฺวาหยางกั๋วจื้อ.
 ฟ่าน เย่ (คริสต์ศตวรรษที่ 5). โฮ่วฮั่นชู.
 เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
 ซือหม่า กวาง (1084). จือจื้อทงเจี้ยน.


หมวดหมู่:ข้าราชการของเล่าปี่
หมวดหมู่:ขุนพลของจ๊กก๊ก
หมวดหมู่:ขุนนางของจ๊กก๊ก
หมวดหมู่:บุคคลในยุคสามก๊กที่ถูกสังหารในยุทธการ